Diari Oficial de la Generalitat Valenciana


Sumari del DOGV 5756, del 06-05-2008 (2008/5574)

RESOLUCIÓ de 18 d'abril de 2008, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2008, subvencions per a accions formatives gestionades per la Direcció General d'Empreses Agroalimentàries i Desenvolupament del Medi Rural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/5574


Data del document
:   18-04-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * pescador
    * suport econòmic
    * formació en el lloc de treball
    * indústria pesquera
    * alumne

RESOLUCIÓ de 18 d'abril de 2008, de la consellera d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 2008, subvencions per a accions formatives gestionades per la Direcció General d'Empreses Agroalimentàries i Desenvolupament del Medi Rural. [2008/5574]  
Vist que en l'article 47.11 del text refós de la Llei d'Hisenda Pública de la Generalitat Valenciana, aprovat per mijtà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina, i atés que estos aspectes depenen de la llei anual de pressupostos, en estos moments la Llei 15/2007, de 27 de desembre, de Pressupostos de la Generalitat per a l'exercici 2008 (DOCV núm. 5670, de 31.12.2007).  
En l'Orde de 26 de novembre de 2007, de la conselleria d'Agricultura, Pesca i Alimentació, s'establixen normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008), tot això dins de l'àmbit del Reglament (CE) núm. 1198/2006, del Consell, de 27 de juliol de 2006, del Fons Europeu de Pesca (FEP) referent a les mesures regulades en el seu títol IV. En este mateix títol IV (article 37) es regulen les ajudes públiques a les accions col·lectives formatives. Cal aplicar-hi, així mateix, l'Orde d'1 de març de 1995, de la conselleria d'Agricultura, Pesca i Alimentació, d'accions formatives en el sector maritimopesquer.  
En l'article 9 de l'Orde de 26 de novembre de 2007, de la conselleria d'Agricultura, Pesca i Alimentació, es preveu que en cap cas la contribució pública nacional i europea podrà superar els límits que s'establixen en el Reglament del TXS 8896/2006, de 27 de juliol, en el punt 2 de l'article 7 del qual s'establix que els articles 87, 88 i 89 del Tractat no seran aplicables a les contribucions financeres dels estats membres a operacions cofinançades pel FEP i previstes en l'àmbit d'un programa operatiu. El programa operatiu va ser aprovat per mitjà de la Decisió de 13 de desembre de 2007, de la Comissió (WYI 8809 ES 14 FPO 001).  
Esta línia d'ajudes es troba en el supòsit previst en l'article 3.4 del Decret 147/2007, de 7 de setembre, del Consell.  
Per això, vista la proposta del director general d'Empreses Agroalimentàries i Desenvolupament del Medi Rural, en l'exercici de les funcions que tinc atribuïdes, resolc:  
Primer  
Les subvencions regulades en les disposicions de la conselleria d'Agricultura, Pesca i Alimentació, esmentades en este apartat i gestionades per la Direcció General d'Empreses Agroalimentàries i Desenvolupament del Medi Rural, es concediran, en l'exercici 2008, a càrrec de les línies de subvenció i pels imports globals màxims que s'assenyalen, d'acord amb la Llei 15/2007, de 27 de desembre, de Pressupostos de la Generalitat per a l'exercici 2008 (DOCV núm. 5670, de 31.12.2007).  
La data límit per a la presentació de sol·licituds d'ajuda figura en la base reguladora corresponent.  
Programa 714.10, Ordenació i Millora de la Producció Pesquera  
Línia T0205000  
Orde d'1 de març de 1995, de la conselleria d'Agricultura, Pesca i Alimentació, per la qual s'establix un sistema d'ajudes per a accions formatives en el sector maritimopesquer (DOGV núm. 2471, de 16.03.1995), modificada per mitjà de l'Orde de 24 de febrer de 2005, de la conselleria d'Agricultura, Pesca i Alimentació (DOGV núm. 4968, de 17.03.2005).  
Orde de 26 de novembre de 2007, de la conselleria d'Agricultura, Pesca i Alimentació, per la qual s'establixen normes d'ordenació i d'ajudes en el sector de la pesca i l'aqüicultura (DOCV núm. 5679, de 14.01.2008)  
Import global màxim Generalitat:  
Anualitat 2008: 85.181,25 euros  
Segon  
Els criteris de valoració establits en l'article seté de l'Orde d'1 de març de 1995, de la conselleria d'Agricultura, Pesca i Alimentació, es ponderen de la manera següent:  
1. Sol·licitant confraria de pescadors: 10 punts  
2. Ús d'eines informàtiques: 1 punt per PC  
Programari docent: 5 punts  
3. Per cada professor que acredite la seua idoneïtat d'acord amb la normativa vigent: 2 punts  
4. Per cada alumne que pertanga al sector pesquer: 0,2 punts  
5. Curs de mariner pescador: 10 punts  
Curs de patró local de pesca: cada secció 3 punts  
Curs de patró costaner polivalent: cada secció 2 punts  
Tercer  
Les ajudes regulades per mitjà de les disposicions de l'orde esmentada es tramitaran d'acord amb les seues pròpies bases reguladores i, subsidiàriament, per les disposicions de la Llei 38/2003, de 17 de novembre, General de Subvencions, i per la Llei 30/1992, de Règim Jurídic de les Administracions Públiques i del Procediment Administratiu Comú.  
El present acte posa fi a la via administrativa i contra este es pot interposar potestativament un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 d'abril de 2008.- La consellera d'Agricultura, Pesca i Alimentació: Maritina Hernández Miñana.